|  |  |
| --- | --- |
| EMITENT  | **** MINISTERUL SĂNĂTĂŢII |

Publicat în  MONITORUL OFICIAL nr. 524 din 13 iunie 2023

**Data intrării în vigoare 13-06-2023**

Văzând Referatul de aprobare al Direcţiei generale asistenţă medicală din cadrul Ministerului Sănătăţii cu nr. 10.407 din 12 iunie 2023,

având în vedere:

– prevederile Legii nr. 263/2004 privind asigurarea continuităţii asistenţei medicale primare prin centrele de permanenţă, cu modificările şi completările ulterioare;

– prevederile art. 67 lit. e), ale art. 70 şi 78 din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

în temeiul prevederilor art. 7 alin. (4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare,

ministrul sănătăţii emite următorul ordin:

Articolul I

Normele metodologice privind asigurarea continuităţii asistenţei medicale primare prin centrele de permanenţă, aprobate prin Ordinul ministrului sănătăţii nr. 774/2023, publicat în Monitorul Oficial al României, Partea I, nr. 234 şi 234 bis din 22 martie 2023, cu modificările şi completările ulterioare, se modifică după cum urmează:

1. La articolul 12, alineatul (3) se modifică şi va avea următorul cuprins:

*(3) Consiliul local asigură spaţiul necesar desfăşurării activităţii centrelor de permanenţă, cu excepţia situaţiei în care spaţiul este asigurat de către echipa medicală a centrului de permanenţă. De aceleaşi dispoziţii beneficiază şi centrele de permanenţă înfiinţate în conformitate cu prevederile art. 3 alin. (4).*

……

4. În anexa nr. 1, lista centrelor de permanenţă înfiinţate în baza zonelor şi criteriilor propuse de direcţiile de sănătate publică, conform art. 4 alin. (1) din Legea nr. 263/2004 privind asigurarea continuităţii asistenţei medicale primare prin centrele de permanenţă, cu modificările şi completările ulterioare, pentru judeţul Timiş, se modifică şi va avea următorul cuprins:

|  |  |
| --- | --- |
| DSP | CENTRE DE PERMANENŢĂ ÎNFIINŢATE/FUNCŢIONALE |
| CENTRE DE PERMANENŢĂ ÎNFIINŢATE ÎN MEDIUL RURAL | CENTRE DE PERMANENŢĂ ÎNFIINŢATE ÎN MEDIUL URBAN |
| Nr. crt. | Centru de permanenţă/Localitate | Zone/Localităţi arondate | Nr. crt. | Centru de permanenţă/Localitate | Zone/Cartiere/Străzi arondate |
| 1 | 2 | 3 | 4 | 5 | 6 | 7 |
| „TM | 1 | Dudeştii Vechi | Dudeştii Vechi, Beba Veche, Cenad, Vâlcani | 1 | Timişoara - Cartier Aradului Vest | cartier Calea Aradului + cartier Mehala + cartier Circumvalaţiunii |
| 2 | Orţişoara | Orţişoara | 2 | Timişoara - Cartier Dorobanţilor | cartier Fabric |
| 3 | Chişoda-Giroc | Giroc | 3 | Timişoara - Cartier Lipovei | cartier Calea Sever Bocu |
| 4 | Ghiroda | Ghiroda, Remetea Mare | 4 | Timişoara - Cartier Medicinei | cartier Campus Universitar - Medicinei + cartier Cetate + cartier Tipografilor |
| 5 | Săcălaz | Săcălaz | 5 | Timişoara - Cartier Soarelui | cartier Zona Soarelui + cartier Ciarda Roşie |
| 6 | Sânandrei | Sânandrei | 6 | Lugoj | Lugoj, comuna Coşteiu |
| 7 | Utvin-Sânmihaiu Român | Sânmihaiu Român | 7 | Recaş | oraşul Recaş şi comunele: Bucovăţ, Topolovăţu Mare, Brestovăţ |
| 8 | Gelu-Variaş | Variaş, Sânpetru Mare, Periam, Pesac, Saravale | 8 | Gătaia | oraşul Gătaia şi comunele: Birda, Denta, Moraviţa, Jamu Mare |
| 9 | Becicherecu Mic | Becicherecu Mic, Biled, Dudeştii Noi, Sandra |   |   |   |
| 10 | Liebling | Liebling, Tormac, Jebel |   |   |   |
| 11 | Parţa | Parţa, Şag, Pădureni |   |   |   |
| 12 | Chevereşu Mare | Chevereşu Mare, Sacoşu Turcesc, Niţchidorf |   |   |   |
| 13 | Satchinez | Satchinez |   |   |   |
| 14 | Giulvăz | Giulvăz, Foeni, Otelec, Peciu Nou, Giera |   |   |   |
| 15 | Nădrag | Dumbrava, Traian Vuia, Mănăştiur, Fardea, Nădrag |   |   |   |
| 16 | Belinţ | Belinţ, Balint, Bethausen, Bâra, Ohaba Lungă, Ghizela, Secaş |   |   |   |
| 17 | Racoviţa | Racoviţa, Boldur, Darova“ |   |   |   |

Articolul II Prezentul ordin se publică în Monitorul Oficial al României, Partea I.

**Ministrul sănătăţii,**

**Alexandru Rafila**

Bucureşti, 12 iunie 2023.

Nr. 1.970.

-----